Списък на темите за определяне на въпроси за провеждане на писмен и устен изпит

1. Физически лица - правна индивидуализация, правоспособност и дееспособност.

2. Юридически лица - понятие и видове. Създаване, преобразуване и прекратяване на юридическите лица.

3. Търговски дружества, кооперации и юридически лица с нестопанска цел - видове, управление и представителство.

4. Обекти на гражданското правоотношение - видове и правно положение.

5. Територии и поземлени имоти. Видове територии и поземлени имоти. Правен статут на урегулираните и неурегулираните територии, съобразно българското законодателство.

6. Кадастър и имотен регистър. Същност и функции. Създаване и изменение на кадастралната карта и кадастралните регистри. Съдържание на имотния регистър.

7. Право на собственост - същност и видове.

8. Съсобственост - понятие и видове. Способи за възникване и за прекратяване на съсобствеността. Разпореждане със съсобствен недвижим имот.

9. Регулиране и застрояване на поземлените имоти. Подробни устройствени планове - правна уредба и действие.

10. Ограничени вещни права - понятия, съдържание и видове.

11. Право на строеж и право на надстрояване и пристрояване - понятие и съдържание. Способи за учредяване. Прекратяване на правото на строеж и право на надстрояване и пристрояване. Регулации, касаещи учредяването и упражняването на правото на строеж с оглед устройственото планиране и инвестиционното проектиране.

12. Право на ползване - понятие и съдържание. Способи за придобиване и изгубване.

13. Сервитутни вещни права - същност, видове, правна уредба. Способи за учредяване, прехвърляне, изменяне или прекратяване, съобразно българското законодателство.

14. Етажна собственост - понятие и правен режим. Видове етажна собственост. Възникване и прекратяване на етажната собственост.

15. Способи за придобиване на вещни права - понятие и видове.

16. Придобиване на държавни и общински имоти. Държавата и общините като субект на гражданското право. Правна същност на акта за държавна собственост и на акта за общинска собственост.

17. Възстановяване (реституция) на правото на собственост, съобразно българското законодателство (ЗСПЗЗ, ЗВСГЗГФ, ЗВСОНИ, ЗВСНОИ по ЗТСУ, ЗПИНМ, ЗБНМ, ЗДИ и ЗС и др.). Действие на нормативните актове, регламентиращи реституцията.

18. Придобивна давност. Същност. Спиране, прекъсване и изгубване на придобивна давност, съобразно българското законодателство.

19. Правни сделки - понятие и видове сделки. Сключване на сделките.

20. Форма на сделките - видове и значение. Съдържание на сделките.

21. Недействителност на сделките - правна уредба, понятие и видове.

22. Представителство - възникване, обем и прекратяване на представителната власт. Видове представителство.

23. Упълномощаване - понятие, извършване, действие. Видове упълномощаване. Преупълномощаване. Информационни системи на пълномощните и действия на нотариуса по тях.

24. Нотариални удостоверявания при сключване на облигационни договори - прехвърляне на вземания и задължения, встъпване и заместване в дълг, залог, наем, аренда и др.

25. Ипотека - обща характеристика и видове. Учредяване на ипотека. Вписвания, отбелязвания и заличаване на ипотеката. Морска ипотека по КТК.

26. Имуществени отношения между съпрузите. Имуществено-правни режими. Брачен договор. Същност и действие.

27. Наследяване - понятие и видове. Наследство. Откриване на наследство. Приемане и отказ от наследство. Продажба на наследство.

28. Наследяване по закон. Кръг на наследниците. Ред на наследяване. Основни правила за наследяване по закон.

29. Наследяване по завещания. Завещание - понятие и видове. Форма и съдържание на завещанието. Запазена и разполагаема част. Информационни системи на завещанията и действия на нотариуса по тях.

30. Право па Европейския съюз. Първично и вторично право на Европейския съюз. Норми, касаещи нотариалната дейност. Приложимо право към частноправните отношения с международен елемент съгласно българското законодателство.

31. Общи правила на охранителните производства - спиране и прекъсване на охранителното производство. Общи правила за нотариалните производства.

32. Същност и видове нотариални удостоверявания. Отвод и отказ на нотариуса. Отказ на съдия по вписванията. Основания и правни последици.

33. Страни и участници в нотариалните производства.

34. Доказателства и доказателствени средства в нотариалното производство. Доказателствена тежест в нотариалното производство.

35. Доказване правото на собственост. Документи с доказателствена сила на нотариален акт.

36. Нотариален акт за правни сделки - форма, издаване, съдържание.

37. Нотариален акт, удостоверяващ вещни права върху недвижим имот - форма, издаване, съдържание.

38. Нотариално удостоверяване на дата, подпис и съдържание на частни документи. Удостоверяване на преписи от документи.

39. Нотариални покани. Констативни протоколи.

40. Пороци в нотариалните удостоверявания. Поправка и обезсилване на нотариални удостоверявания. Правни последици.

41. Вписването като нотариално производство. Същност, действие на вписването, съобразно българското законодателство. Процедури за вписване, отбелязване и заличаване на актове. Книги по ПВ и извършване на справки по тях.

42. Актове, подлежащи на вписване. Особености при вписването на различни видове актове.

43. Придобиване, загубване и възстановяване на правоспособност на нотариус.

44. Права и задължения на нотариуса по ЗННД, Устава на Нотариалната камара и Наредба № 32 за служебните архиви на нотариусите и нотариалните кантори.

45. Служебен архив и кантора на нотариуса - правна уредба.

46. Помощник-нотариус - придобиване и загубване на правоспособност. Компетентност. Служители на нотариуса.

47. Нотариални функции на лица, които не са нотариуси. Заместване на нотариус - правна уредба, предпоставки.

48. Отговорност на нотариуса - обща характеристика, правна уредба и видове.

49. Нотариална камара - правно положение, органи, правомощия.

50. Нотариални такси - общи положения и видове. Удостоверяван материален интерес. Държавни такси за вписване - правна уредба и видове."